《唐韵》:去京切《集韵》、《韵会》、《正韵》:丘京切,音轻。《说文》:章也。从皀声。《徐曰》:章善明理也。又向也。言为人所归向也。《礼·王制》:大国三卿,小国二卿。《仪礼疏》:诸侯兼官,但有三卿:司徒兼冢宰、司马兼春官、司空兼秋官。《玉篇》:汉置正卿九:太常、光禄、太仆、衞尉、延尉、鸿胪、宗正、司农、少府。《晋书·百官志》:古者,天子诸侯皆名执政大臣曰正卿,自周后始有三公九卿之号。《韵会》:秦汉以来,君呼臣以卿。《正韵》:君呼臣为卿,盖期之以卿也。《韵会》:凡敌体相呼亦为卿,盖贵之也。隋唐以来,侪辈下已,则称卿,故宋璟卿呼张易之。《前汉·项籍传》:号为卿子冠军。《注》文颖曰:卿子,时人相褒尊之称,犹言公子也。又姓。《风俗通》:虞卿之后。